Med Grimm og gru

Med Grimm og gru (rumensk: Mama, russisk: Мама, engelsk: Rock 'n Roll Wolf) er en filmmusikal fra 1976. Filmen, som var en sovjetisk-fransk-rumensk samproduksjon, tar utgangspunkt i Ion Creangăs «Capra cu trei iezi», eventyret om ulven og de syv geitekillingene. Den er framført som en rock'n roll-musikal. Den norske tittelen henspiller på Brødrene Grimm.

Filmmanuset er skrevet av Vasilica Istrate, og regien er ved Elisabeta Bostan. Sanger av Gérard Bourgeois og Temistocle Popa. Det ble laget tre parallelle språkversjoner av filmen: rumensk, russisk og engelsk. Rollene er besatt av dansere fra Moskva Sirkus, Moskva isballett og barne-isballett og Bolsjoj-balletten. I 1977 vant filmen en sølvpokal under Children's Film Festival i Venezia.

I Norge ble filmen sendt første gang på NRK i to deler den 2. og 3. april 1983. Deretter ble den vist flere ganger. Etter en underskriftskampanje på internett og flere henvendelser til NRK, har filmen igjen blitt vist flere ganger siden 2003, stort sett i forbindelse med julehøytiden.

Rolleliste
 Rada (Mamma Geit) : Lyudmila Gurchenko
 Titi Suru (Ulven) : Mikhail Boyarskiy
 Petrika (Eselet) : George Mihăiță
 Ulvens nevø (Lille Ulv) : Saveliy Kramarov
 Gaupa : Valentin Manokhin
 Bjørnepappa : Oleg Popov
 Papegøyen : Florian Pittis

Andre versjoner
 Det bergenske rockebandet Poor Rich Ones spilte i 1996 inn sin versjon av sangen «Mommy’s Home» fra musikalen under navnet «Mummy».
 I 2011 satte Trøndelag Teater opp en versjon av stykket.
 Artisten Lise Olden og Voksne herrers orkester ga ut en versjon av «Mommy’s Home» på albumet Min skattekiste i 2013.
Gruppen A-Moe fra Trondheim gav i 2003 ut en singelversjon av låta «Mom Is Home» og samlealbumet Beauty and the Beast i 2005. Dette var gruppas første album.

 Referanser 

Eksterne lenker

 Med Grimm og Gru - den engelske versjonen med norsk tekst i NRKs Nett-TV
 Мама på Mosfilm sin YouTube-kanal
 Mama - den rumenske versjonen i bredskjermformat på YouTube
 Rockeulven fra østblokken - artikkel av NRK Filmpolitiet
 Rock’n Roll Wolf på Trøndelag Teater

Kategori:Filmer fra 1976
Kategori:Sovjetiske filmmusikaler
Kategori:Sovjetiske fantasyfilmer
Kategori:Sovjetiske eventyrfilmer
Kategori:Sovjetiske barnefilmer
Kategori:Rumenske filmer
Kategori:Filmmusikaler
Kategori:Eventyrfilmer
Kategori:Barnefilmer
Kategori:Franske filmmusikaler
Kategori:Franske fantasyfilmer
Kategori:Franske eventyrfilmer
Kategori:Franske barnefilmer
Kategori:Flerspråklige filmer
Kategori:Russiskspråklige filmer
Kategori:Engelskspråklige filmer